text: 
  " Se lige frem. Lad være med at kigge på mig. Kør den vej, du får
   besked på, " lød pistolmandens ordre.
  
  Med pistolen rettet mod hovedet blev postchaufføren dirigeret ud ad 
  Enghavevej, forbi Sydhavn S-station mod Sjællandsbroen.
  
  Kort før broen fik han besked på at køre ind ad Bådehavnsgade og ud
   ad Speditørvej, der ender blindt ved et hegn ud mod et grønt 
  område.
  
  PISTOLMAND TOG SELV
  
  Pistolmanden tvang sit gidsel ud af bilen, hvor han fik ordre til at
   låse varevognens skydedør op.
  
  " Tak, nu ved jeg selv, hvad jeg skal have, " sagde pistolmanden og
   tog en plomberet postsæk og en værdipakke ud af bilen.
  
  Chaufføren blev igen tvunget ind i bilen med besked på at lægge sig 
  hen over sæderne og ikke kigge op, før røveren var væk.
  
  Den chokerede chauffør nåede lige at se pistolmanden forsvinde gennem 
  et hul i hegnet og løbe ind på det øde, grønne område. Derefter 
  slog han alarm over sin radio til hovedkvarteret i Tietgensgade, hvor 
  man slog alarm til politiet klokken 17.48.
  
  
  
  